**MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2025. gada 30. aprīlī Nr. 211**

(protokols Nr. 7, 37. p.)

**Par transportlīdzekļa izslēgšanu no grāmatvedības uzskaites un nodošanu utilizācijai**

Madonas apvienības pārvaldes grāmatvedības uzskaitē ir fiziski nolietojies mikroautobuss VW CARAVELLE, Valsts Nr. HD7574; Pases Nr. AF0046293 un vieglā automašīna VOLVO XC 70, Valsts Nr.GH 7838: Pases NR. AF 0274845.

Transportlīdzekļu pamatlīdzekļu uzskaites atlikusī vērtība pēc grāmatvedības datiem uz 2025. gada 14. aprīli ir 0,00 EUR (nulle eiro un 00 centi) jeb transportlīdzeklis ir pilnībā nolietojies.

Mikroautobuss ir ļoti sliktā stāvoklī, veikta transportlīdzekļa novērtēšana kur vērtība ir 234,00 EUR un vieglajai automašīnai ir bojāts motors un ātrumkārba, kā arī būtiska korozija un šie abi transportlīdzekļi nav remontējami.

Lai pašvaldībai nerastos nelietderīgi izdevumi, augstāk minēto transportlīdzekli nepieciešams izslēgt no CSDD reģistra un norakstīt, nodot to utilizācijai metālapstrādes uzņēmumam.

Noklausījusies sniegto informāciju, pamatojoties uz likuma “Par pašvaldībām” 21. panta pirmās daļas 19. punktu un likuma “Nolietotu transportlīdzekļu apsaimniekošanas likums” 6. panta pirmo daļu, ņemot vērā 16.04.2025. Uzņēmējdarbības, teritoriālo un vides jautājumu komitejas un 23.04.2025. Finanšu un attīstības komitejas atzinumus, atklāti balsojot**: PAR – 18** (Agris Lungevičs, Aigars Šķēls, Aivis Masaļskis, Andris Dombrovskis, Andris Sakne, Artūrs Čačka, Artūrs Grandāns, Arvīds Greidiņš, Gatis Teilis, Gunārs Ikaunieks, Guntis Klikučs, Iveta Peilāne, Kaspars Udrass, Māris Olte, Sandra Maksimova, Valda Kļaviņa, Vita Robalte, Zigfrīds Gora), **PRET - NAV, ATTURAS - NAV**, Madonas novada pašvaldības dome **NOLEMJ**:

1. Izslēgt no grāmatvedības uzskaites pašvaldības mikroautobusu VW CARAVELLE, Valsts Nr. HD07574; Pases Nr. AF0046293 un automašīnu VOLVO XC 70, Valsts NR. GH 7838; Pases Nr. AF 0274845.
2. Transportlīdzekļus realizēt, nododot utilizācijai transportlīdzekļu apstrādes uzņēmumā, pretī saņemot likvidācijas sertifikātu.

Domes priekšsēdētājs A. Lungevičs

*G. Ķeveris 26325419*